ai4bharat/Pralekha huggingface dataset:
জলশক্তি মন্ত্রক
জলজীবন মিশনের সূচনার সময় থেকে ৪ কোটির বেশি গ্রামীণ পরিবারে পাইপ বাহিত কলের জল সংযোগ
নতুন দিল্লি, ২৯ মার্চ, ২০২১
প্রধানমন্ত্রী শ্রী নরেন্দ্র মোদী ২০১৯-এর ১৫ আগস্ট প্রতিটি গ্রামীণ পরিবারে ২০২৪ সালের মধ্যে পাইপ বাহিত কলের জল সংযোগ পৌঁছে দেওয়ার কথা ঘোষণা করেছিলেন। প্রধানমন্ত্রীর এই ঘোষণার পর জল জীবন মিশনের সূচনার সময় থেকে এখনও পর্যন্ত ৪ কোটির বেশি গ্রামীণ পরিবারে পাইপ বাহিত কলের জল সংযোগ পৌঁছে দিয়ে এক নতুন মাইল ফলক অর্জিত হয়েছে। এক তৃতীয়াংশের বেশি গ্রামীণ পরিবারে জলের সংযোগ পৌঁছে দেওয়া হয়েছে। ১০০ শতাংশ গ্রামীণ পরিবারে পাইপ বাহিত কলের জল পৌঁছে দিয়ে গোয়া দেশের প্রথম রাজ্য হয়ে উঠেছে। দ্বিতীয় স্থানে রয়েছে তেলেঙ্গানা এবং তৃতীয় স্থানে আন্দামান ও নিকোবর দ্বীপপুঞ্জ। জল জীবন মিশনের আওতায় ৫৬টি জেলায় ৮৬ হাজারের বেশি গ্রামে কলের জল সংযোগ পৌঁছে দেওয়া হয়েছে। রাজ্য/কেন্দ্রশাসিত অঞ্চলগুলি প্রতিটি গ্রামীণ পরিবারে সুনির্দিষ্ট সময়ের মধ্যে জল সংযোগ পৌঁছে দেওয়ার লক্ষ্যে প্রতিযোগিতায় অবতীর্ণ হয়েছে। কোনো পরিবারই যাতে বাদ না যায় – এই লক্ষ্যকে সামনে রেখে জল জীবন মিশনের কাজ এগিয়ে চলেছে।
অন্ধ্রপ্রদেশে প্রত্যন্ত কাকিসুর গ্রামে ঘন জঙ্গল ও পার্বত্য এলাকায় ঘেরা ২০০ জন মানুষ বাস করেন। এই গ্রামে বহু দশক সড়ক সংযোগ ও বিদ্যুৎ সংযোগ ছিল না। এখন জল জীবন মিশনের আওতায় দিবারাত্রি জল সরবরাহ করা হচ্ছে। সরকারের এই প্রচেষ্টার ফলে প্রত্যন্ত কাকিসুর গ্রামের বাসিন্দাদের জীবন যাত্রার মানোন্নয়ন ঘটেছে।
কেরালার ত্রিসুর জেলার অরুমানআয়ূর গ্রামের সাত বছর বয়সী বৈষ্ণবী কোভিড-১৯ পরিস্থিতির সময় বাড়ি থেকে দূরে গিয়ে জল এনেছে। বৈষ্ণবীর বাবা-মা ও দিদা করোনায় আক্রান্ত হওয়ায় বাড়িতে জল নিয়ে আসার কাজ তাকেই করতে হয়েছে। পরিবারের তিন ভাই বোনের মধ্যে বৈষ্ণবী সবার বড় হওয়ায় এই কাজ তাকে করতে হয়। করোনার সময় গ্রামের মানুষ বৈষ্ণবীকে বাইরে থেকে জল নিয়ে আসতে নিষেধ করেন। এই রকম পরিস্থিতিতে কিছুটা অপ্রত্যাশিতভাবেই কয়েক দিনের মধ্যে তার পরিবারে পাইপ বাহিত কলের জল সংযোগ পৌঁছে যায়।
সারা ভারতে বিভিন্ন প্রান্তে এরকম অনেক ঘটনা রয়েছে, যেখানে জল জীবন মিশন বহু পরিবারের জীবন পাল্টে দিয়েছে।
পর্যাপ্ত পরিমানে স্থায়ী ভাবে ও দীর্ঘমেয়াদী ভিত্তিতে প্রতিটি পরিবারে জল সংযোগ পৌঁছে দেওয়ার জন্য রাজ্য ও কেন্দ্রশাসিত অঞ্চলগুলির সহায়তায় জল জীবন মিশন রূপায়িত হচ্ছে। সংশ্লিষ্ট ও রাজ্য ও কেন্দ্রশাসিত অঞ্চলগুলি প্রত্যন্ত ও দূরবর্তী অঞ্চলে গ্রামীণ পরিবারগুলিতে জল সংযোগ পৌঁছে দিতে কর্মসূচির আওতায় প্রয়োজনীয় পদক্ষেপ গ্রহণ করছে। কর্মসূচির মাধ্যমে যে সমস্ত এলাকায় জলের গুণমান খারাপ বা খরা প্রবণ অথবা পিছিয়ে পড়া এলাকাগুলিতে জল সংযোগ পৌঁছে দিতে অগ্রাধিকার দেওয়া হচ্ছে। তপশিলি জাতি ও উপজাতি অধ্যুষিত গ্রাম, উন্নয়নে আগ্রহী জেলা এবং সাংসদ আদর্শ গ্রাম যোজনার অন্তর্ভুক্ত জনপদগুলিতে জল সংযোগ পৌঁছে দিতে বিশেষ গুরুত্ব দেওয়া হয়েছে।
জল বাহিত অসুখবিসুখের প্রভাব যেহেতু শিশুদের ওপর বেশি পড়ে তাই বিদ্যালয় ও পাঠশালা এবং অঙ্গনওয়াড়ী কেন্দ্রগুলিতে কলের জল সংযোগ পৌঁছে দিতে বিশেষ অভিযান শুরু হয়েছে। এই অভিযানের উদ্দেশ্য হলো নতুন বিদ্যালয় চালু হওয়ার সঙ্গে সঙ্গেই যেন শিশুদের কাছে নিরাপদ পানীয় জলের সুবিধা পৌঁছে দেওয়া যায়। পাইপ বাহিত কলের জল পরিবার ও বিদ্যালয়ের পাশাপাশি মধ্যাহ্নকালীন আহার প্রস্তুত এবং শৌচালয়গুলিতেও ব্যবহার করা হচ্ছে।
কয়লামন্ত্রক
কয়লা খনি নিলাম
নয়াদিল্লি, ২৭ জুলাই, ২০২১
বেসরকারি ক্ষেত্রের সংস্থাগুলিকে নিলামের জন্য পৃথকভাবে কয়লা খনি চিহ্নিত করা হয় না। ২০১৫’র কয়লা খনি  আইন এবং ১৯৫৭’র খনি ও খনিজ  আইন অনুযায়ী, সরকারি ক্ষেত্রের পাশাপাশি, বেসরকারি সংস্থাগুলিও নিলাম প্রক্রিয়ায় অংশগ্রহণের যোগ্য। কয়লা খনির নিলাম এক ধারাবাহিক প্রক্রিয়া। এখনও পর্যন্ত ৪৬টি কয়লা খনি সফলভাবে নিলাম হয়েছে। এর মধ্যে ৪৪টি কয়লা খনি বেসরকারি ক্ষেত্রের সংস্থাগুলিকে নিলামে দেওয়া হয়েছে। চলতি পর্যায়ে ৬৭টি কয়লা খনি বন্টন করা হয়েছে। এর মধ্যে ২৩টি কয়লা খনি ২০১৫’র কয়লা খনি বিশেষ সংস্থান আইন এবং ৪৪টি খনি ১৯৫৭’র খনি ও খনিজ উন্নয়ন তথা নিয়ন্ত্রণ আইনের আওতায় নিলামের প্রস্তাব করা হয়েছে। এই নিলাম প্রক্রিয়া বর্তমানে চলছে।
কয়লা বিক্রির জন্য সম্প্রতি যে ২০টি খনি নিলাম করা হয়েছে, তা থেকে বার্ষিক রাজস্বের পরিমাণ বাড়াবে প্রায় ৭ হাজার ৪১৯ কোটি টাকা। এই ২০টি খনি নিলামের মাধ্যমে ৭৯ হাজারেরও বেশি কর্মসংস্থানের সুযোগ সৃষ্টি হবে।
রাজ্যসভায় সোমবার এই তথ্য দেন কয়লা ও খনি মন্ত্রী শ্রী প্রহ্লাদ যোশী।
CG/BD/SB
(Visitor Counter : 172
প্রতিরক্ষামন্ত্রক
স্বাস্থ্যকর্মী নন, এমন ব্যক্তিদের জন্য নৌবাহিনীর দক্ষিণাঞ্চলীয় কমান্ডের প্রশিক্ষণ কর্মসূচী
নতুনদিল্লী, ৪ এপ্রিল, ২০২০
আপতকালীন পরিস্থিতির মোকাবিলার জন্য নৌবাহিনীর দক্ষিণাঞ্চলীয় কমান্ডের কোভিড কোর গ্রুপ,স্বাস্থ্যকর্মী নন, এমন ব্যক্তিদের জন্য প্রশিক্ষণের উদ্যোগ নিয়েছে।
কমান্ড মেডিক্যাল অফিসার, আইএনএস বেন্দুরুতি এবং আইএনএস সঞ্জীবনীর কমান্ডিং অফিসাররা এই প্রশিক্ষণের ব্যবস্থা করেছেন।
স্বাস্থ্যবিধির মূল ভাবনা, ব্যক্তিগত সুরক্ষা সরঞ্জামের ব্যবহারবিধি, চিকিৎসার জন্য সংগৃহীত নমুনাগুলি যথাযথভাবে আস্তাকুড়ে ফেলা, মৃতদেহ বহনের মত প্রশিক্ষনের ব্যবস্থা করা হয়েছে এই সব কর্মীদের জন্য। সংক্রমণ রোধে সাধারণ কৌশলগুলিও জানানো হচ্ছে।
এ পর্যন্ত ৩৩৩ জন কর্মী এই প্রশিক্ষণ পেয়েছেন।
(CG/CB
স্বরাষ্ট্র মন্ত্রক
এনসিবি কলকাতা আন্তর্জাতিক মাদক সেবন এবং অবৈধ মাদক পাচারের বিরুদ্ধে সোচ্চার হল মেগা সাইকেল র্যালির মাধ্যমে
কলকাতা, ২৭ জুন, ২০২২
কেন্দ্রীয় স্বরাষ্ট্র মন্ত্রকের অন্তর্গত মাদক নিয়ন্ত্রণ সংস্থা নারকোটিক্স কন্ট্রোল ব্যুরো  মাদক সেবনের কুপ্রভাব সম্পর্কে জনমানসে চেতনা সৃষ্টির প্রয়াসে আন্তর্জাতিক মাদক এবং মাদক পাচার বিরোধী দিবসে রবিবার একটি মেগা সাইকেল র্যালির আয়োজন করে। এনসিবি-র পূর্বাঞ্চলের উপমহাধ্যক্ষ শ্রীমতী মনিকা এ বাত্রা নিউটাউনে অবস্থিত এনসিবি-র কলকাতা দপ্তর থেকে এই র্যালিটির উদ্বোধন করেন সকাল ৬.১৫ মিনিটে। র্যালিটি এনসিবি-র কলকাতা দপ্তরে ফিরে এলে অনুষ্ঠানটি শেষ হয়।
কেন্দ্র ও রাজ্যের বহু উচ্চপদস্থ আধিকারিক এই অনুষ্ঠানে উপস্থিত ছিলেন।
র্যালির আগে এনসিবি কলকাতা দপ্তর ‘নেশা সে আজাদি পাখওয়ারা’- সহ বিভিন্ন অনুষ্ঠানের আয়োজন করে ১২ জুন থেকে ২৬ জুন, ২০২২-এর মধ্যে। এই অনুষ্ঠান আয়োজনের বিষয়বস্তু ছিল ‘জনস্বাস্থ্যে মাদকের কুপ্রভাব এবং মানবিক প্রচার’।
উল্লেখ্য, এনসিবি, কলকাতা মাদক বিরোধী প্রচার চালানোর উদ্দেশ্যে বিভিন্ন সময়ে বিদ্যালয়, কলেজ এবং যাদবপুর বিশ্ববিদ্যালয়-এর মতো বিভিন্ন বিশ্ববিদ্যালয়ে সচেতনতামূলক প্রচারাভিযান চালায়। এছাড়াও, বিভিন্ন পার্ক ও শপিংমলেও একইভাবে প্রচারাভিযান চালায় এই সংস্থা। পাশাপাশি, বেতার অনুষ্ঠানেরও আয়োজন করা হয়। বিভিন্ন স্বেচ্ছাসেবী সংগঠনের সঙ্গে সহযোগিতায় কলকাতার আশেপাশে মোবাইল প্রচার ছাড়াও বিভিন্ন পুনর্বাসন কেন্দ্রে অঙ্কন প্রতিযোগিতারও আয়োজন করে এনসিবি কলকাতা।
PG/SSS/NS
(Visitor Counter : 26
রেলমন্ত্রক
মেট্রো রেল পুজোর দিনগুলিতে নিরাপত্তা ব্যবস্থা আঁটোসাটো করেছে
কলকাতা, ৯ অক্টোবর, ২০২১
মেট্রো রেল সপ্তমী থেকে নবমী পর্যন্ত উত্তর-দক্ষিণ করিডরে ২০৪টি পরিষেবা এবং পূর্ব-পশ্চিম করিডরে ৬০টি পরিষেবা দেবে। এর ফলে, মেট্রো যাত্রীরা বিশেষভাবে উপকৃত হবেন। মেট্রো যাত্রীদের উন্নত পরিষেবা দিতে এবং নিরাপত্তা ব্যবস্থা সুনিশ্চিত করতে কর্তৃপক্ষ সুরক্ষা ব্যবস্থা আঁটোসাটো করার সিদ্ধান্ত নিয়েছে। এই প্রেক্ষিতে দক্ষিণেশ্বর, দমদম, শোভাবাজার-সুতানুটি, সেন্ট্রাল, যতীন দাস পার্ক, কালীঘাট, রবীন্দ্র সরোবর ও গীতাঞ্জলি মেট্রো স্টেশনে রেল সুরক্ষা বাহিনীর  সহায়তা বুথ খোলা হচ্ছে।
এছাড়াও, মেট্রো রেল কর্তৃপক্ষ বিভিন্ন স্টেশনে যে কোনও অযাচিত পরিস্থিতি মোকাবিলায় কুইক রেসপন্স টিম  এবং বিপর্যয় ব্যবস্থাপনা দল মোতায়েন করার সিদ্ধান্ত নিয়েছে। চলন্ত ট্রেনগুলিতে আরপিএফ-এর প্রমীলা বাহিনী থাকবে। স্টেশনগুলিতে মহিলা যাত্রী ও শিশুদের সুরক্ষার ওপর নজরদারি চলবে।
মেট্রো রেল দুর্ভাগ্যজনক ঘটনা এড়াতে লাগাতার ‘এসকর্টিং’ চালাবে।
মেট্রো রেল কর্তৃপক্ষ আরও জানিয়েছে, যাত্রী সাধারণের সহায়তায় দমদম, শোভাবাজার-সুতানুটি এবং কালীঘাট স্টেশনে অস্থায়ী মেডিকেল বুথ গড়ে তোলা হবে। যাত্রীদের সবরকম সহায়তা ও পরামর্শের জন্য সমস্ত মেট্রো স্টেশনে পর্যাপ্ত সংখ্যায় কর্মী মোতায়েন করা হচ্ছে।
এদিকে, মেট্রো কর্তৃপক্ষ সমস্ত যাত্রী সাধারণকে মেট্রো চত্বরে কোভিড বিধি-নিষেধ মেনে চলার অনুরোধ জানিয়েছে।
SSS/BD/DM/
(Visitor Counter : 12
পরমাণুশক্তিদপ্তর
বিদ্যুৎ উৎপাদন বাড়াতে সরকার আরও আণবিক বিদ্যুৎ উৎপাদন কেন্দ্র শুরু করার পরিকল্পনা করছে – ডাঃ জিতেন্দ্র সিং
নয়াদিল্লি, ২৮ জুলাই, ২০২১
কেন্দ্রীয় আণবিক শক্তি প্রতিমন্ত্রী ডাঃ জিতেন্দ্র সিং জানিয়েছেন, সরকার বিদ্যুৎ উৎপাদন বাড়াতে আরও আণবিক বিদ্যুৎ উৎপাদন কেন্দ্র চালু করার পরিকল্পনা করেছে। লোকসভায় আজ এক প্রশ্নের লিখিত জবাবে তিনি জানান, বর্তমানে ২২টি চুল্লি থেকে মোট বিদ্যুৎ উৎপাদন ক্ষমতা ৬ হাজার ৭৮০ মেগাওয়াট এবং কেএপিপি-৩ চুল্লি থেকে ৭০০ মেগাওয়াট বিদ্যুৎ উৎপাদন হয়। আণবিক এই চুল্লিগুলির সঙ্গে গ্রিড সংযোগ ব্যবস্থা গত ১০ জানুয়ারি থেকে শুরু হয়েছে। এছাড়াও, আরও ১০টি চুল্লি থেকে ৮ হাজার মেগাওয়াট বিদ্যুৎ উৎপাদনের পরিকল্পনা রয়েছে। এই চুল্লিগুলি নির্মাণের কাজ বিভিন্ন পর্যায়ে রয়েছে।
সরকার ইতিমধ্যেই ৭০০ মেগাওয়াট ক্ষমতাসম্পন্ন ১০টি হেভিওয়াটর রিঅ্যাক্টর নির্মাণে প্রশাসনিক ছাড়পত্র ও আর্থিক অনুমোদনের বিষয়টিতে নৈতিক ছাড়পত্র দিয়েছে। এই ১০টি হেভিওয়াটার রিঅ্যাক্টরের নির্মাণ কাজ শেষ হলে দেশে ২০৩১ সাল নাগাদ আণবিক শক্তি উৎপাদন ক্ষমতা দাঁড়াবে ২২ হাজার ৪৮০ মেগাওয়াটে। ভবিষ্যতে আরও আণবিক বিদ্যুৎ উৎপাদন কেন্দ্র স্থাপনের পরিকল্পনা নেওয়া হয়েছে বলেও মন্ত্রী জানান।
প্রতিটি আণবিক বিদ্যুৎ উৎপাদন কেন্দ্রের সুরক্ষায় সর্বাধিক অগ্রাধিকার দেওয়া হচ্ছে। এছাড়াও, আণবিক কেন্দ্রগুলি থেকে নির্গত রেডিও অ্যাক্টিভ নির্গমন এবং পরিবেশ সুরক্ষায় প্রয়োজনীয় পদক্ষেপ নেওয়া হয়েছে। একই সঙ্গে, আণবিক কেন্দ্রগুলিতে কর্মরত ব্যক্তিদের আত্মসুরক্ষার জন্য যথপোযুক্ত সরঞ্জাম দেওয়া হয়। এমনকি, আণবিক কেন্দ্রগুলিতে কর্মরত অবস্থায় কর্মীদের সুরক্ষার ওপর নিরন্তর নজরদারি করা।
CG/BD/SB
(Visitor Counter : 127
কেন্দ্রীয়মন্ত্রিসভা
সফট্ওয়্যার সামগ্রী – ২০১৯ সংক্রান্ত জাতীয় নীতিতে মন্ত্রিসভার সায়
নয়াদিল্লি, ২৮ ফেব্রুয়ারি, ২০১৯
ভারতকে বিশ্বের অন্যতম সফট্ওয়্যার সামগ্রী উৎপাদনকারী দেশে পরিণত করতে সফট্ওয়্যার সামগ্রী ২০১৯ সংক্রান্ত জাতীয় নীতিতে মন্ত্রিসভার অনুমোদন মিলেছে। প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার অনুষ্ঠিত মন্ত্রিসভার বৈঠকে এই সিদ্ধান্ত হয়।
মন্ত্রিসভার এই সিদ্ধান্তের ফলে উদ্ভাবন, মেধাসম্পত্তি তথা উৎপাদনশীলতা বাড়িয়ে মূল্য সংযুক্তিকরণের মাধ্যমে দেশে সফট্ওয়্যার সামগ্রী উৎপাদনের এক অনুকূল বাতাবরণ গড়ে উঠবে। স্বাভাবিকভাবেই, সফট্ওয়্যার ক্ষেত্রে রাজস্ব বৃদ্ধির সম্ভাবনা এবং বিপুল কর্মসংস্থানের সু্যোগ সৃষ্টি হবে। এমনকি, ডিজিটাল ইন্ডিয়া কর্মসূচির আওতায় সংশ্লিষ্ট ক্ষেত্রের শিল্প সংস্থাগুলি অত্যাধুনিক প্রযুক্তি ও অন্যান্য সুযোগ-সুবিধা গ্রহণ করতে পারবে। এর ফলে, সার্বিক বিকাশ ও অগ্রগতি আরও ত্বরান্বিত হবে।
প্রাথমিকভাবে এই জাতীয় নীতির আওতায় বিভিন্ন কর্মসূচি রূপায়ণে ১ হাজার ৫০০ কোটি টাকা বরাদ্দ করা হয়েছে। সাত বছর ধরে এই নীতি রূপায়িত হবে। এই ১ হাজার ৫০০ কোটি টাকা সফট্ওয়্যার সামগ্রী উন্নয়ন তহবিল তথা গবেষণা ও উদ্ভাবন তহবিলের মধ্যে ভাগ করে দেওয়া হবে।
CG/BD/SB
(Visitor Counter : 43
কৃষিমন্ত্রক
ভারতীয় কলা ও বেবি কর্ন কানাডার বাজারে প্রবেশের ছাড়পত্র পেয়েছে
নয়াদিল্লী, ৯ এপ্রিল, ২০২২
ভারতের ন্যাশনাল প্ল্যান্ট প্রোটেকশন অর্গানাইজেশন এবং কানাডার মধ্যে ভারতের উৎপাদিত কলা ও বেবি কর্ন কানাডার বাজারে প্রবেশ সংক্রান্ত আলোচনায় সুফল পাওয়া গেছে। ডিএ অ্যান্ড এফডাব্লু-এর সম্পাদক শ্রী মনোজ আহুজা এবং কানাডার হাই কমিশনার মিঃ ক্যামেরন ম্যাকে-র মধ্যে ৭ই এপ্রিল চূড়ান্ত আলোচনার পর ভারতের কলা এবং বেবি কর্ন এই মাস থেকে কানাডার রপ্তানী হওয়া শুরু হবে। কানাডার বাজারে এই দুটি কৃষি পণ্যের প্রবেশ সংক্রান্ত ছাড়পত্র পাওয়ার ফলে ভারতীয় কৃষকরা উপকৃত হবেন এবং রপ্তানী বাবদ ভারতের আয় বাড়বে।
CG/CB/NS
(Visitor Counter : 93
স্বাস্থ্যওপরিবারকল্যাণমন্ত্রক
নতুন এইমস-এর মতো চিকিৎসা প্রতিষ্ঠান গুলির জন্য তহবিল অনুমোদনের বর্তমান পরিস্থিতি
নতুন দিল্লি, ১৭ ডিসেম্বর, ২০২১
প্রধানমন্ত্রীর স্বাস্থ্য সুরক্ষা যোজনা'র অধীন অনুমোদিত নতুন এইমস হাসপাতাল গুলির জন্য বাজেট বরাদ্দের মধ্যে থেকে তহবিল অনুমোদন করা হয়েছে। কেন্দ্রীয় সরকার ২০১৯-২০২০ এবং ২০২০-২০২১ অর্থবছরের জন্য এই প্রকল্প খাতে যে তহবিল অনুমোদন করেছে তা নিম্নরূপ-
এইমস হাসপাতাল-
রায়বেরিলি, উত্তর প্রদেশ।
মঙ্গলাগিরি, অন্ধপ্রদেশ।
নাগপুর, মহারাষ্ট্র।
কল্যানী, পশ্চিমবঙ্গ।
গোরখপুর, উত্তর প্রদেশ।
ভাতিন্ডা, পাঞ্জাব।
গুয়াহাটি, আসাম।
বিলাসপুর, হিমাচল প্রদেশ।
দেওঘর, ঝাড়খন্ড।
বিজয়নগর, জম্মু।
অবন্তীপুরা, কাশ্মীর।
রাজকোট, গুজরাট।
বিবিনগর তেলেঙ্গানা।
আজ লোকসভায় এক লিখিত প্রশ্নের জবাবে কেন্দ্রীয় স্বাস্থ্য ও পরিবার কল্যাণ প্রতিমন্ত্রী ডক্টর ভারতী প্রভীন পাওয়ার এই তথ্য জানিয়েছেন।
CG/ SB
(Visitor Counter : 104
সড়কপরিবহণওমহাসড়কমন্ত্রক
শ্রী নীতিন গড়করি হরিয়ানায় ২০ হাজার কোটি টাকা মূল্যের নতুন অর্থনৈতিক করিডরের একাধিক প্রকল্পের ভিত্তি প্রস্তর স্থাপন করবেন
নয়াদিল্লী, ১৩ জুলাই, ২০২০
কেন্দ্রীয় সড়ক পরিবহন, মহাসড়ক, অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নীতিন গড়করি আগামীকাল হরিয়ানায় ২০ হাজার কোটি টাকা ব্যয়ে নতুন অর্থনৈতিক করিডরের অঙ্গ হিসেবে বিভিন্ন মহাসড়ক প্রকল্পের উদ্বোধন এবং ভিত্তিপ্রস্তর স্থাপন করবেন। ওয়েব ভিত্তিক এই উদ্বোধন অনুষ্ঠানে উপস্থিত থাকবেন হরিয়ানার মুখ্যমন্ত্রী শ্রী মনোহর লাল।
যে প্রকল্পগুলির উদ্বোধন করা হবে তার মধ্যে রয়েছে ৩৩৪এর বি জাতীয় সড়কে ১ হাজার ১৮৩ কোটি টাকা ব্যয়ে নির্মিত রোহনা/হাসানগড় থেকে ঝাঁঝড়ের মধ্যে ৩৩.৪৫ কিলোমিটার দীর্ঘ ৪ লেনের সড়ক, ৮৫৭ কোটি টাকা ব্যয়ে ৭১ নম্বর জাতীয় সড়কে পাঞ্জাব/হরিয়ানা সীমান্ত থেকে ঝিন্দ পর্যন্ত ৭০ কিলোমিটার দীর্ঘ সড়ক এবং ২০০ কোটি টাকা ব্যয়ে ৭০৯ নম্বর জাতীয় সড়কের ঝিন্দ-কর্ণাল মহাসড়কের মধ্যে ৮৫.৩৬ কিলোমিটার দীর্ঘ দু-লেনের সড়ক।
যে প্রকল্পগুলির ভিত্তিপ্রস্তর স্থাপন করা হবে সেগুলির মধ্যে হল- ৮ হাজার ৬৫০ কোটি টাকা ব্যয়ে ১৫২ নম্বর ডি জাতীয় সড়কের ইসমাইলপুর থেকে নার্নুল পর্যন্ত ৬ লেনের বিশেষ সুবিধাযুক্ত গ্রিন ফিল্ড এক্সপ্রেসওয়ে, ১ হাজার ৫২৪ কোটি টাকা ব্যয়ে ৩৫২ ডাব্লু জাতীয় সড়কের গুরুগ্রাম পাতৌধি-রেওয়ারির মধ্যে ৪ লেনের ৪৬ কিলোমিটার দীর্ঘ সড়ক, ৯২৮ কোটি টাকা ব্যয়ে ১৪.৪ কিলোমিটার দীর্ঘ ৪ লেনের রেওয়ারি বাইপাস, ১ হাজার ৫৭ কোটি টাকা ব্যয়ে ১১ নম্বর জাতীয় সড়কে রেওয়ারি-আটেলি মান্ডির মধ্যে ৩০.৪৫ কিলোমিটার দীর্ঘ ৪ লেনের সড়ক, ১৪৮এর বি জাতীয় সড়কে ৪০.৮ কিলোমিটার দীর্ঘ ৬ লেনের নার্নুল বাইপাস সহ একাধিক প্রকল্প।
এই প্রকল্পগুলি সম্পূর্ণ হলে হরিয়ানার মানুষরা উপকৃত হবেন এবং সেই রাজ্য থেকে পাঞ্জাব, রাজস্থান, দিল্লী, উত্তরপ্রদেশের মতো অন্যান্য রাজ্যগুলির সাথে মসৃণ সড়ক যোগাযোগ ব্যবস্থা গড়ে উঠবে। এই প্রকল্পগুলি বাস্তবায়িত হলে যাত্রীদের যেমন সময় বাঁচবে তেমনি তেল ও খরচও বাঁচবে। একইসঙ্গে রাজ্যের পিছিয়ে পড়া অঞ্চলগুলিতে উন্নয়নে গতি আসবে।
(CG/SS/NS
যুবওক্রীড়াবিষয়কমন্ত্রক
পদ্মশ্রী বুলা চৌধুরী কলকাতার সাই আঞ্চলিক কেন্দ্রে ফিট ইন্ডিয়া ফ্রিডম রান-এর সূচনা করেছেন
নতুন দিল্লি, ৯ সেপ্টেম্বর, ২০২০
কলকাতার স্পোর্টস আথরিটি অফ্ ইন্ডিয়া  ফিট ইন্ডিয়া ফ্রিডম রান-এর আয়োজন করেছিল। সাই-এর নেতাজী সুভাষ পূর্বাঞ্চলীয় কেন্দ্রে আজ সকালে জাতীয় মহিলা সাঁতার প্রতিযোগিতার প্রাক্তন বিজয়ী, অর্জুন পুরস্কার প্রাপ্ত, পদ্মশ্রী বুলা চৌধুরী এই দৌড়ের সূচনা করেছেন। শ্রীমতী চৌধুরী প্রথম মহিলা, যিনি পাঁচটি সামুদ্রিক চ্যানেল সাঁতার কেটে পার হয়েছেন। এই উপলক্ষে আয়োজিত অনুষ্ঠানে সাই আঞ্চলিক কেন্দ্রের দায়িত্বপ্রাপ্ত অধিকর্তা বিনীত কুমার সহ কেন্দ্রের কর্মী, আধিকারিক এবং প্রশিক্ষকরা উপস্থিত ছিলেন।
শ্রীমতী চৌধুরী বলেছেন, ফিটনেসের মাধ্যমে রোগ প্রতিরোধ ক্ষমতা যেমন বৃদ্ধি পায়, একই সঙ্গে সার্বিকভাবে তা আমাদের দেশ গঠনের ক্ষেত্রেও সহায়ক হয়। তিনি বলেছেন, কোভিড-১৯ পরিস্থিতিতে ফিটনেস যেমন প্রয়োজন, সেরকম পরিস্থিতির উন্নতি হওয়ার পরেও এটি সমান গুরুত্বপূর্ণ। আপনি যদি ফিট থাকেন, আপনার পরিবারও ফিট থাকবেন আর এভাবে গোটা দেশ ফিট থাকবে। তাই প্রত্যেকের রোজ ফিটনেসের বিষয়ে কিছু করা উচিত।
শারীরিক সক্রিয়তা এবং ফিটনেসের গুরুত্ব সম্পর্কে সচেতন করে তুলতে সল্টলেকের সাই কেন্দ্রের মধ্যে এই দৌড়ের আয়োজন করা হয়েছিল। একই সঙ্গে পূর্বাঞ্চলের জগৎপুর জাতীয় উৎকর্ষ কেন্দ্র, আগরতলা, বোলপুর, বর্ধমান, কটক, ঢেঙ্কানল, গিধাউর, হাজারিবাগ, জলপাইগুড়ি, কিষাণগঞ্জ, লেবং, পাটনা, পোর্ট ব্লেয়ার, রাঁচি ও সুন্দরগড়ের সাই প্রশিক্ষণ কেন্দ্র এবং খেলো ইন্ডিয়া প্রশিক্ষণ কেন্দ্রে আজ সকালে এই দৌড়ের আয়োজন করা হয়েছিল।
CG/CB/SKD
(Visitor Counter : 98
নতুনওপুনর্নবীকরণযোগ্যজ্বালানিমন্ত্রক
কিষান উর্যা সুরক্ষা এবং উত্থান মহাভিযান  প্রকল্পের আওতাভুক্ত করার জাল ওয়েবসাইট সম্বন্ধে জনগণকে সচেতন করা হচ্ছে
নয়াদিল্লি, ১৮ মার্চ, ২০১৯
কেন্দ্রীয় সরকার সম্প্রতি চাষিদের জন্য সৌরবিদ্যুৎ চালিত পাম্প ও গ্রীডযুক্ত সৌরবিদ্যুৎ ব্যবস্হার সুবিধা গ্রহণ সংক্রান্ত একটি প্রকল্পে অনুমোদন দিয়েছে। গত ৮ মার্চ নতুন ও পুনর্নবীকরণযোগ্য শক্তি মন্ত্রক প্রকল্প সংক্রান্ত প্রশাসনিক অনুমোদন জারি করেছে। বিদ্যুৎ বন্টন সংস্হা ও রাজ্যের নোডাল সংস্হাগুলি এই প্রকল্পটি বাস্তবায়নের দায়িত্বে থাকবে। এরজন্য খুব তাড়াতাড়ি সুবিস্তৃত নীতি-নির্দেশিকা প্রকাশ করা হবে। কিন্তু ইতিমধ্যে নজরে এসেছে যে কয়েকটি ওয়েবসাইট নিজেদেরকে কুসুম প্রকল্পে নাম নথিভুক্ত করার সরকারি পোর্টাল বলে দাবি করছে। এই ওয়েবসাইটগুলি সাধারণ মানুষের সঙ্গে প্রতারণা করে ভুয়ো নথিভুক্তিকরণের পোর্টালের মাধ্যমে প্রাপ্ত তথ্যের অপব্যবহার করতে পারে। এই বিষয়ে নতুন ও পুনর্নবীকরণযোগ্য শক্তি মন্ত্রক প্রত্যেক সম্ভাব্য উপভোক্তাকে এবং সাধারণ মানুষকে উপদেশ দিয়েছে যাতে তারা নথিভুক্তিকরণের জন্য ফি বাবদ কোনও অর্থ জমা না দেন এবং এই ওয়েবসাইটগুলিকে নিজস্ব কোনও তথ্য না জানায়। সাধারণ মানুষকে বলা হয়েছে তারা নিজের এলাকার বিদ্যুৎ বন্টন সংস্হা বা পুনর্নবীকরণযোগ্য শক্তি মন্ত্রকের রাজ্যস্তরে নোডাল সংস্হার সঙ্গে যোগাযোগ করে এই বিষয়ে তথ্য গ্রহণ করতে পারেন। কোনও ভুয়ো ওয়েবসাইট নজরে এলে যে কেউ মন্ত্রকের কাছে সেবিষয়ে যে কোনও তথ্য জানাতে পারেন। প্রকল্প বাস্তবায়ন সম্বন্ধীয় পদ্ধতি ও নীতি-নির্দেশিকা জানতে মন্ত্রকের ওয়েবসাইট www.mnre.gov.in-এ যোগাযোগ করা যেতে পারে।
CG/SC/NS
(Visitor Counter : 135
অর্থমন্ত্রক
বিবাদ সে বিশ্বাস আইনের ৩ নম্বর ধারা অনুযায়ী সময়সীমা বাড়ালো সিবিডিটি
নতুন দিল্লি, ২৯ আগস্ট, ২০২১
প্রত্যক্ষ কর বিবাদ সে বিশ্বাস আইন ২০২০-র আওতায় ঘোষণাকারীর প্রদেয় অর্থের পরিমাণ বিবাদ সে বিশ্বাস আইনের ৩ নম্বর ধারার আওতায় উল্লিখিত তালিকায় দেওয়া রয়েছে।
সেই অনুসারে গত ২৫ জুন জারি সর্বশেষ বিজ্ঞপ্তিতে অতিরিক্ত অর্থ ছাড়া মাশুল মেটানোর শেষ তারিখ স্থির হয়েছিল আগামী ৩১ আগস্ট। এরপর, বিবাদ সে বিশ্বাস আইনের আওতায় অতিরিক্ত মাশুল সহ প্রদেয় অর্থ জমা দেওয়ার সময়সীমা আরও বাড়িয়ে আগামী ৩১ অক্টোবর করা হয়।
আইনের আওতায় ৩ নম্বর ফর্ম জারি ও তাতে সংশোধনের ক্ষেত্রে যে সমস্ত সমস্যার সম্মুখীন হতে হচ্ছে, তার প্রেক্ষিতে ঘোষণাকারীকে অতিরিক্ত মাশুল ছাড়াই প্রদেয় অর্থ জমা দেওয়ার শেষ তারিখ আগামী ৩০ সেপ্টেম্বর করা হয়েছে। খুব শীঘ্রই এই মর্মে প্রয়োজনীয় বিজ্ঞপ্তি জারি করা হবে।
অবশ্য এটা সুস্পষ্টভাবে জানানো হচ্ছে যে, বিবাদ সে বিশ্বাস আইনের আওতায় ঘোষণাকারীকে অতিরিক্ত মাশুল সহ প্রয়েদ অর্থ জমা দেওয়ার শেষ তারিখটি পরিবর্তন হয়নি, তা আগামী ৩১ অক্টোবর পর্যন্তই অপরিবর্তিত রয়েছে।
CG/BD/AS/
(Visitor Counter : 171
স্বাস্থ্যওপরিবারকল্যাণমন্ত্রক
জননী সুরক্ষা যোজনা
নয়াদিল্লি, ২১ জুন, ২০১৯
জাতীয় স্বাস্থ্য মিশনের আওতায় নিরাপদ মাতৃত্বের জন্য জননী সুরক্ষা যোজনা চালু হয়েছে। এই প্রকল্পের মূল উদ্দেশ্য হল মা ও শিশুদের মৃত্যুর হার কমানো। দুর্বল আর্থ-সামাজিক ক্ষেত্র যেমন, তপশিলি জাতি, উপজাতি এবং দারিদ্রসীমার নিচে বসবাসকারী গর্ভবতী মহিলাদের নিরাপদ প্রসব নিশ্চিত করা এই প্রকল্পের উদ্দেশ্য।
এই প্রকল্পের আওতায় যেসব মায়েদের বয়স ১৯ বছর বা তার বেশি এবং যাঁদের সন্তান দুটির মধ্যে সীমাবদ্ধ থাকবে, তাঁরা এই প্রকল্পের আওতায় আসবেন। দারিদ্র্যসীমার নিচে বসবাসকারী মহিলারা প্রসবের সময় ৫০০ টাকা অর্থ সাহায্য পাবেন।
পশ্চিমবঙ্গে, ২০১৬-১৭ অর্থবর্ষে ৫,৬৪০ লক্ষ টাকা বরাদ্দ করা হয়েছিল। এই সময়কালে ব্যয় হয়েছে ৭,৮১১ লক্ষ টাকারও বেশি। ত্রিপুরায় এই খাতে বরাদ্দ করা হয়েছিল ৩১৮ লক্ষ টাকার বেশি এবং ব্যয় হয়েছে ২৮৬ লক্ষ টাকার বেশি। আন্দামান এবং নিকোবর দ্বীপপুঞ্জে এই খাতে বরাদ্দ করা হয়েছিল ৭ লক্ষ টাকার বেশি, ব্যয় হয়েছে ৫ লক্ষ টাকার বেশি। অসমে ২০১৬-১৭ অর্থবর্ষে ৭,১৫৬ লক্ষ টাকার বেশি বরাদ্দ করা হয়েছিল, ব্যয় হয়েছিল ৯,২৭৩ লক্ষ টাকার বেশি।
পশ্চিমবঙ্গে, ২০১৮-১৯ অর্থবর্ষে ৯,২৩৬ লক্ষ টাকার বেশি বরাদ্দ করা হয়েছিল। এই সময়কালে ব্যয় হয়েছে ৮,১৫৮ লক্ষ টাকারও বেশি। ত্রিপুরায় এই খাতে ঐ সময়কালে বরাদ্দ করা হয়েছিল ৩৬৪ লক্ষ টাকার বেশি এবং ব্যয় হয়েছে ২৮০ লক্ষ টাকার বেশি। আন্দামান এবং নিকোবর দ্বীপপুঞ্জে এই খাতে বরাদ্দ করা হয়েছিল ৫ লক্ষ টাকার বেশি, ব্যয় হয়েছে ৩ লক্ষ টাকার বেশি। অসমে ২০১৮-১৯ অর্থবর্ষে ৭,০৬৮ লক্ষ টাকার বেশি বরাদ্দ করা হয়েছিল, ব্যয় হয়েছিল ৭,৪৪১ লক্ষ টাকার বেশি।
২০১৮-১৯ অর্থবর্ষে এই যোজনার আওতায় পশ্চিমবঙ্গে সুবিধাপ্রাপকের সংখ্যা ৬ লক্ষ ৩১ হাজার ১৪০ জন। ত্রিপুরায় ঐ সময়কালে এই সংখ্যা ১৫,৭৪১ জন। আন্দামান ও নিকোবর দ্বীপপুঞ্জে ২৫১ জন এবং অসমে ৩ লক্ষ ২২ হাজার ৩৫১ জন।
লোকসভায় আজ এক প্রশ্নের লিখিত জবাবে এই তথ্য দেন কেন্দ্রীয় স্বাস্থ্য ও পরিবারকল্যাণ দপ্তরের প্রতিমন্ত্রী শ্রী অশ্বিনী কুমার চৌবে।
CG/CB/DM
(Visitor Counter : 276
পঞ্চায়েতিরাজমন্ত্রক
গ্রাম পঞ্চায়েতকে শক্তিশালী করে তোলা
নয়াদিল্লী, ৩০ নভেম্বর, ২০২১
রাজ্য ও কেন্দ্রশাসিত অঞ্চলগুলির সঙ্গে বিস্তারিত আলোচনার পর কেন্দ্রীয় পঞ্চায়েতী রাজ মন্ত্রক গ্রামসভাগুলিকে আরও শক্তিশালী করে তুলতে উদ্যোগী হয়েছে। সংবিধান অনুযায়ী গ্রামসভার আয়োজন করা বাধ্যতামূলক। সরকারের বিভিন্ন প্রকল্প বাস্তবায়ন সঠিকভাবে হচ্ছে কি না তা নিয়ে এখানে আলোচনা হয়। তাই গ্রামসভায় উপস্থিতির হার কম এবং সঠিক প্রতিনিধিত্ব না হওয়ার মতো সমস্যাগুলি দুর করতে সরকার উদ্যোগী হয়েছে। সব রাজ্য ও কেন্দ্রশাসিত অঞ্চলগুলির সঙ্গে ভিডিও কনফারেন্সের মাধ্যমে ‘গ্রামসভাকে প্রাণবন্ত করে তোলা’ শীর্ষক একটি আলোচনার ব্যবস্থা করা হয়। আলোচনায় রাজ্য ও কেন্দ্রশাসিত অঞ্চলগুলি নানা পরামর্শ দিয়েছে। এর মধ্যে আছে নিয়মিতভাবে স্বল্প সময়ের ব্যবধানে গ্রামসভার আয়োজন করা, সভায় যাতে ন্যূনতম উপস্থিতি থাকে তা নিশ্চিত করা, সভার আলোচ্যসূচী তৈরি করা, উচ্চপদস্থ আধিকারিকদের সভায় যোগ দেওয়া বাধ্যতামূলক করা, ওয়ার্ডের সদস্যদের ভূমিকাকে শক্তিশালী করা এবং গ্রাম পঞ্চায়েতের বিভিন্ন সাব কমিটিগুলিকে তৈরি করা।
লোকসভায় আজ এক প্রশ্নের লিখিত জবাবে এই তথ্য জানিয়েছেন পঞ্চায়েতী রাজ দপ্তরের প্রতিমন্ত্রী শ্রী কপিল মোরেশ্বর পাতিল।
CG/CB/NS
(Visitor Counter : 88
ক্রেতা, খাদ্যএবংগণবন্টনমন্ত্রক
কৃষকরা তাদের ধানের জন্য ন্যূনতম সহায়ক মূল্য হিসেবে প্রায় ১১ হাজার ৯৯ কোটি ২৫ লক্ষ টাকা পেয়েছে
২০২১ – ২২ খরিফ বিপণন মরশুমে এখনও পর্যন্ত ৫৬ লক্ষ ৬২ হাজার মেট্রিকটনের বেশি ধান সংগ্রহ
নতুন দিল্লি, ১৮ই অক্টোবর, ২০২১
২০২১ – ২২ খরিফ বিপণন মরশুমে ১৭ই অক্টোবর পর্যন্ত ৫৬ লক্ষ ৬২ হাজার মেট্রিকটনের বেশি ধান সংগ্রহ হয়েছে। এই ধান চন্ডীগড়, হরিয়ানা, হিমাচলপ্রদেশ, জম্মু ও কাশ্মীর, পাঞ্জাব, উত্তরপ্রদেশ ও উত্তরাখন্ড থেকে সংগ্রহ করা হয়েছে।
২০২১ – ২২ খরিফ বিপণন মরশুমে ন্যূনতম সহায়ক মূল্যে খাদ্যশস্য সংগ্রহ সম্প্রতি শুরু হয়েছে। এখনও পর্যন্ত ৩ লক্ষ ৭১ হাজারের বেশি কৃষক ন্যূনতম সহায়ক মূল্য হিসেবে তাদের ফসলের জন্য ১১ হাজার ৯৯ কোটি ২৫ লক্ষ টাকা পেয়েছে।
CG/BD/SFS
(Visitor Counter : 94
উপ-রাষ্ট্রপতিরসচিবালয়
নতুন বিশ্ব ব্যবস্থা গড়ে তোলার ব্যাপারে ভারতের দৃষ্টিভঙ্গীর কথা জানালেন উপ-রাষ্ট্রপতি
নয়াদিল্লি, ১১ মে, ২০১৮
পারস্পরিক সম্পর্কযুক্ত এই বিশ্বে ক্রমবর্ধমান সংযোগহীনতার বর্তমান পরিস্থিতিতে গভীর উদ্বেগ প্রকাশ করলেন উপ-রাষ্ট্রপতি শ্রী এম ভেঙ্কাইয়া নাইডু। দারিদ্র্য ও সামাজিক অসাম্যের মতো মৌলিক সমস্যাগুলি দূর করতে বিশ্বব্যাপী প্রয়াসকে আরও জোরদার করার জন্য তিনি আহ্বান জানান। শ্রী নাইডু গতকাল ১০ই মেপানামাসিটি-তে বিশ্বের বিভিন্ন দেশের রাষ্ট্রদূত ও পড়ুয়াদের এক অনুষ্ঠানে ভাষণ দিচ্ছিলেন। তিনি আরও বলেন, দেশের প্রাচীন জ্ঞান ও মূল্যবোধের ওপর ভিত্তি করে ভারত এক নতুন বিশ্ব ব্যবস্থা ও শৃঙ্খল গড়ে তোলার পক্ষপাতি। বিশ্বব্যাপী বর্তমান চ্যালেঞ্জগুলির সমাধানে ভারতের দৃষ্টিভঙ্গীর কথাও শ্রী নাইডু গুরুত্বের সঙ্গে উল্লেখ করেন।
শ্রী নাইডু জানান, বৈজ্ঞানিক ও প্রযুক্তিগত অগ্রগতি এবং জ্ঞানের প্রসারের পাশাপাশি সাইবার নিরাপত্তা, সন্ত্রাস, পারমাণবিক ও রাসায়নিক যুদ্ধের মতো নতুন নতুন চ্যালেঞ্জ সামনে এসেছে। এগুলি সবই মানবজাতির অস্তিত্বকে বিপদের মুখে ঠেলে দিয়েছে। সমসাময়িক সমস্যাগুলির সমাধানের পন্থা-পদ্ধতি খুঁজে বের করা প্রসঙ্গে তিনি বলেন, সমগ্র বিশ্ব জুড়েই দুর্নীতি, বৈষম্য, নিপিড়ণ, হিংসা ও মানবাধিকার লঙ্ঘনের মতো ঘটনাগুলি নিরবচ্ছিন্নভাবে সামাজিক অবক্ষয়ের কারণ হয়ে উঠেছে। আর এর ফলেই অশান্তি, ক্ষোভ, বিদ্রোহ ও উগ্রপন্থা বৃদ্ধি পাচ্ছে। যত দ্রুত সম্ভব এই সমস্যাগুলির সমাধান করা গেলে সমগ্র বিশ্বের ভবিষ্যৎ উজ্জ্বল হবে বলে তিনি অভিমত প্রকাশ করেন।
নতুন বিশ্ব ব্যবস্থা ও শৃঙ্খলা প্রসঙ্গে উপ-রাষ্ট্রপতি বলেন, ভারত চায় ক্ষমতা ও দায়িত্ব সমানভাবে বন্টিত হোক, মতামত ও প্রস্তাবগুলিকে যথাযথ মর্যাদা দেওয়া হোক। সেইসঙ্গে, বিশ্ব সম্পদের ভাগ বাটোয়ারার ক্ষেত্রে সামঞ্জস্য বজায় থাকুক। শ্রী নাইডু বলেন, আন্তর্জাতিক কোনও সিদ্ধান্ত গ্রহণের ক্ষেত্রে যেন কোনও একটি দেশ বা কয়েকটি দেশকে নিয়ে গঠিত রাষ্ট্রগোষ্ঠীর প্রভাব না পড়ে। এ ব্যাপারে সতর্ক করে দিয়ে তিনি বিশ্বের গুরত্বপূর্ণ বিষয়গুলিতে সিদ্ধান্ত গ্রহণের ক্ষেত্রে আরও বেশি প্রতিনিধিত্বমূলক ব্যবস্থার লক্ষ্যে রাষ্ট্রসঙ্ঘের দ্রুত সংস্কারের ওপর জোর দেন।
অনুষ্ঠান শেষে, প্রায় ৪০টি দেশের রাষ্ট্রদূতরা শ্রী নাইডুর সঙ্গে মতবিনিময় করেন। তাঁরা প্রত্যেকেই কেন্দ্রীয় সরকারের গুরুত্বপূর্ণ উদ্যোগগুলির প্রশংসা করেন। গুয়াতেমালা ও পানামা সফর শেষে ঐদিনই শ্রী নাইডু পেরুর রাজধানী লিমা-তে এসে পৌঁছন।
CG/BD/SB……
(Visitor Counter : 41
প্রধানমন্ত্রীরদপ্তর
প্রধানমন্ত্রীর সঙ্গে হিমাচল প্রদেশের মুখ্যমন্ত্রীর সাক্ষাৎ
নতুন দিল্লি, ৫ আগস্ট , ২০২৩
হিমাচল প্রদেশের মুখ্যমন্ত্রী শ্রী সুখবিন্দর সিং সুখু আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে;
"হিমাচল প্রদেশের মুখ্যমন্ত্রী শ্রী@SukhuSukhvinder প্রধানমন্ত্রী @narendramodi-র সঙ্গে সাক্ষাৎ করেছেন।
@CMOFFICEHP"
(AC/CB/AS/